# Hvað eru samfélagsmiðlar?

Samfélagsmiðlar[[1]](#footnote-1) hafa á skömmum tíma orðið mikilvægur þáttur í daglegu lífi margra. Þeir eru meðal annars notaðir til að fylgjast með fréttum, skoða nýjustu tískustrauma, senda skilaboð, deila myndum, bjóða fólki á ýmsa viðburði, hlusta á tónlist, horfa á myndbönd um allt milli himins og jarðar, fá ýmis konar ráðgjöf og síðast en ekki síst að tjá skoðanir.

Samfélagsmiðlar eru ýmiss konar vefsíður og forrit sem gerir þér kleift að birta upplýsingar um þig og aðra og eiga samskipti við aðra notendur á Netinu. Facebook, Google, Snapchat, Instagram, LinkedIn og Twitter eru dæmi um samfélagsmiðla.

Samkvæmt mælingum Gallupi í september 2022 fjölgar Íslendingum sem nota Twitter um 7% milli ára og segjast nú 24% landsmanna nota miðilinn. Áhugavert er að eldri kynslóðin notar í auknum mæli Instagram, YouTube og Snapchat, á meðan yngri kynslóðin hefur aukið notkun á Twitter og TikTok. Facebook er sem áður mest notaði samfélagsmiðillinn.

# Heimild

Jón Gunnar Ólafsson. (2023, 17. febrúar). *Hvað eru samfélagsmiðlar*?. Vísindavefurinn. http://visindavefur.is/svar.php?id=80267

*Notkun helstu samfélagsmiðla og mikilvægi þeirra í lífi fólks*. (2023, 24. maí). Gallup. https://www.gallup.is/nidurstodur/samfelagsmidlamaeling/

1. Við notkun samfélagsmiðla er gott að hafa ávallt í huga þá söfnun persónuupplýsinga sem getur farið fram á slíkum miðlum. [↑](#footnote-ref-1)